Aspen
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Aspen er en by i delstaten Colorado, USA. Byen ligger 160 kilometer sørvest for Denver, 2410 meter over havet, og har 7 359 innbyggere (US Census, 2017).
Aspen – opprinnelig Ute City – var i 1880-årene en livlig gruveby (sølv) med mer enn 15 000 innbyggere. Verdens største sølvklump på 935 kilogram rent sølv ble funnet i Aspen. Produksjonen var på topp i 1891–92 før kollapsen i 1893.I 1946 ble Aspen Skiing Corporation dannet, og Aspen er nå et av USAs mest kjente vintersportssteder. Byen arrangerte VM på ski i alpine grener i 1950 og har arrangert X Games hvert år siden 2002. Byen har de høyeste eiendomsprisene i hele USA, og er et meget populært rekreasjonsområde for kjendiser fra så vel film- og TV-miljøet som idrett og næringsliv. Gary Cooper, Lance Armstrong, Kevin Costner, John Denver, Goldie Hawn, Jack Nicholson og Martina Navrátilová er noen eksempler på kjendiser med residens i Aspen. Les mer i Store norske leksikon Colorado – delstat i USA USAs geografi idrett i USA